ทิสโก้ขายกองทุนตราสารหนี้6เดือน
ทิสโก้ คว้าจังหวะทิศทางดอกเบี้ยขาขึ้น ส่ง &#8220;กองทุนเปิด ทิสโก้ ตราสารหนี้โรลอัพ 1&#8221; เอาใจนักลงทุนระยะสั้น ชูผลตอบแทนสูงกว่าเงินฝาก รับการเติบโตเศรษฐกิจไทย
22 ก.ย. 2553

ทิสโก้ คว้าจังหวะทิศทางดอกเบี้ยขาขึ้น ส่ง “กองทุนเปิด ทิสโก้ ตราสารหนี้โรลอัพ 1” เอาใจนักลงทุนระยะสั้น ชูผลตอบแทนสูงกว่าเงินฝาก รับการเติบโตเศรษฐกิจไทย
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้ เตรียมเสนอขาย กองทุนเปิด ทิสโก้ ตราสารหนี้โรลอัพ 1 (TISCO Roll Up Bond Fund#1) ซึ่งเป็นกองทุนรวมตราสารแห่งหนี้ที่ไม่กำหนดอายุโครงการ มูลค่าโครงการ 1,000ล้านบาท โดยจะทำการเสนอขายทุกๆ 6 เดือน เริ่มเสนอขายครั้งแรก23 - 29 ก.ย. 53 ผู้ที่สนใจสามารถจองซื้อขั้นต่ำ 20,000 บาท ได้ที่ธนาคารทิสโก้ ทุกสาขา
สำหรับกองทุนเปิดทิสโก้ ตราสารหนี้โรลอัพ 1 จะเน้นการลงทุนในระยะสั้น ที่ให้ผลตอบแทนสูงในสภาวะทิศทางดอกเบี้ยอยู่ในช่วงขาขึ้น โดยจะนำเงินไปลงทุนในตราสารแห่งหนี้ที่เสนอขายทั้งในและนอกประเทศที่มีคุณภาพดีเท่านั้น โดยในกรณีที่กองทุนมีการลงทุนในต่างประเทศ กองทุนจะลงทุนในหรือมีไว้ซึ่งสัญญาซื้อขายล่วงหน้าที่มีตัวแปรเป็นอัตราแลกเปลี่ยนเงิน โดยมีวัตถุประสงค์เพื่อป้องกันความเสี่ยงจากอัตราแลกเปลี่ยน (hedging) ทั้งจำนวน
“กองทุนนี้จะเน้นเป็นการลงทุนในตราสารหนี้และเงินฝากอายุประมาณ 6 เดือน ซึ่งเมื่อครบ 6 เดือน หากผู้ลงทุนไม่ต้องการขายคืน กองทุนจะนำเงินลงทุนไปลงทุนต่อในตราสารหนี้และเงินฝากให้ทำให้ไม่ต้องมีภาระในการโยกย้ายเงินไปรอซื้อกองทุนอื่นๆ นอกจากนี้ การที่ทิศทางดอกเบี้ยอยู่ในช่วงขาขึ้น ทำให้ผู้ลงทุนไม่เสียโอกาสที่จะได้รับลตอบแทนที่ดีขึ้นในรอบต่อๆไป” นายธีรนาถ กล่าว
สำหรับกองทุนเปิด ทิสโก้ ตราสารหนี้โรลอัพ 1 บลจ.ทิสโก้ คาดว่าน่าจะได้รับการตอบรับจากนักลงทุนเป็นอย่างดี โดยคาดว่าผลตอบแทนที่ผู้ลงทุนได้รับจะดีกว่าดอกเบี้ยเงินฝากในปัจจุบัน และผลตอบแทนไม่ต้องเสียภาษี อีกทั้งยังได้รับความสะดวกสบายในการที่จะลงทุนต่อเนื่องไปข้างหน้าเพื่อรับโอกาสที่จะได้ผลตอบแทนที่ดีขึ้นเมื่อลงทุนต่อเนื่องไป